De letzti Tag in Darwin händ mir für en Museumsbsuech gnutzt. Näbed Kunst vo Aboriginies häts iiheimischi (meist giftigi) usgstopfti Tier, verschiedeni Schiff, Bilder, s grösste Krokodil und e Usstellig über de verheerendi Sturm vo 1974 gha. Es isch sehr abwächsligsrich und drum au sehr spannend gsi. Wieder a de Hitz dusse, händ mir eus für en Namitag ame nöche See entschiede. Da mir erst i de Nacht am viertel vor zwei wiitergfloge sind, händ mir no de ganz Abig in  Darwin chöne nütze. Nach em Znacht sind mir no is Kino go Ice Age 3 luege. De Film wär guet gsi, nur d Temperatur im Kino nöd - halbe schlotternd sind mir froh gsi, wo de Film dänn ändlich fertig gsi isch.